ORDE do 29 de setembro de 1997 pola que se dispón o comezo da actividade administrativa, para os efectos de rexistro xeral para a documentación dirixida á Xunta de Galicia, nos concellos de Abegondo, A Cañiza, Baleira, Cartelle, Guitiriz e Sanxenxo.
CONSELLERÍA DA PRESIDENCIA E ADMINISTRACIÓN PÚBLICA — III. OUTRAS DISPOSICIÓNS — 30/09/1997

Constitúe un obxectivo primordial do programa de reforma e modernización da Administración autonómica galega o achegamento da Administración ós administrados como garantía de efectividade dos dereitos que o bloque constitucional lles recoñece na súa relación coas diferentes administracións públicas. O dito obxectivo debe comezar polo achegamento físico das oficinas administrativas os cidadáns, o que redundará, sen dúbida, nunha mellora dos servicios que se prestan pola Administración pública.
A Lei 30/1992, do 26 de novembro, de réxime xurídico das administracións públicas e do procedemento administrativo común, establece no seu artigo 38.4º.B) que nos rexistros de calquera órgano administrativo que pertenza á Administración xeral do Estado, a calquera Administración das Comunidades Autónomas, ou a calquera das entidades que integran a Administración local, se, neste último caso, estivese subscrito o oportuno convenio, se poderáN presenta-las solicitudes, escritos e comunicacións que os cidadáns lles dirixan ós órganos das distintas administracións públicas.
O Decreto 209/1993, do 9 de setembro, polo que se crean as oficinas comarcais da Xunta de Galicia en Ordes, Vilalba, O Barco de Valdeorras e Lalín, ten como finalidade a culminación dunha primeira etapa prevista no programa para a reforma administrativa do actual Goberno en relación co Plan de Desenvolvemento Comarcal de Galicia, no sentido de consegui-lo achegamento da Administración ó administrado mediante a creación de diversas oficinas no territorio da nosa Comunidade Autónoma.
Con data do quince de febreiro de mil novecentos noventa e seis subscribiuse un convenio de colaboración entre a Consellería da Presidencia e Administración Pública e a Federación Galega de Municipios e Provincias (Fegamp), para a implantación e desenvolvemento dos servicios informáticos e de telecomunicacións no que se prevé que, nos con
cellos que se adhiran a el se exercerán as funcións que se relacionan no artigo 1º da presente orde. No antedito convenio estableceuse, ademais, a formación do persoal que sexa adscrito polo concello ós servicios obxecto deste.
Mediante o antedito convenio intensifícase, pois, a cooperación coa Administración local e ponse ó seu servicio a rede privada de comunicacións da Xunta de Galicia para mellora-los servicios ó cidadán.
Por dispoñe-los concellos de Abegondo, A Cañiza, Baleira, Cartelle, Guitiriz e Sanxenxo da infraestructura persoal e técnica prevista no convenio, disponse a inmediata posta en funcionamento respecto deles, sen prexuízo de proceder de igual modo co resto dos municipios adheridos, na medida na que vaian conseguindo a dita infraestructura.
Por todo isto,
DISPOÑO:
Artigo 1º
1. De conformidade co establecido no convenio de colaboración, subscrito o 15 de febreiro de 1996, entre a Consellería da Presidencia e Administración Pública e a Federación Galega de Municipios e Provincias, nos concellos de Abegondo, A Cañiza, Baleira, Cartelle, Guitiriz e Sanxenxo exerceranse, ademais das funcións que lles correspondan de acordo coa lexislación de réxime local, as seguintes funcións:
a) Rexistro xeral de escritos, solicitudes ou comunicacións dirixidas a calquera órgano da Administración autonómica de Galicia, cos efectos previstos no artigo 38.4º b) da Lei 30/1992, do 26 de novembro, de réxime xurídico das administracións públicas e do procedemento administrativo común.
Rematado o trámite de rexistro, daráselles traslado dos escritos, solicitudes e comunicacións seus destinatarios sen dilación e directamente.
b) Información xeral da Administración autonómica de Galicia.
c) Información particular sobre aqueles expedientes administrativos tramitados por instancia de parte perante a Administración autonómica de Galicia, nos que o solicitante sexa interesado, nos termos establecidos na lei.
d) Acceso ó Rexistro Xeral de Contratistas da Comunidade Autónoma.
2. As funcións ás que se refire o número anterior exerceranse nos concellos a partir do día 1 de outubro de 1997.
Artigo 2º
As oficinas dos concellos ás que fai mención o artigo anterior desempeñarán as funcións que no antedito artigo se conteñen, dentro do horario que con carácter xeral rexa para estas en cada caso e nos locais destinados ó rexistro xeral aberto ó publico en cada concello.
Disposicións derradeiras
Primeira.-O establecido na presente orde non supón incremento de gasto.
Segunda.-Facúltase a Secretaría Xeral da Consellería da Presidencia e Administración Pública, a Inspección Xeral de Servicios e a Dirección Xeral de Programación e Sistemas Informáticos para dicta-las normas precisas para o desenvolvemento da presente orde.
Terceira.-A presente orde entrará en vigor o día seguinte ó da súa publicación no Diario Oficial de Galicia.
Santiago de Compostela, 29 de setembro de 1997.
Dositeo Rodríguez Rodríguez
Conselleiro da Presidencia e Administración Pública
7300